Bahasa Mon

Bahasa Mon merupakan sebuah bahasa Austroasia yangdituturkan oleh Orang Mon, yang tinggal di Myanmar dan Negara Thai. Di Myanmar, kebanyakan penuturnya tinggal di Negeri Mon, diikuti oleh Bahagian Tanintharyi dan Negeri Kayin. Pada beberapa tahun ini, penggunaan Bahasa Mon telahpun merosot dengan cepat, terutamanya di kalangan golongan muda. Banyak etnik Mon, seperti Shan, hanya berbahasa Burma. Bahasa Mon, tidak seperti kebanyakan bahasa di Asia Tenggara, tidak bernada.

Bahasa Mon dianggap penting dalam sejarah Burma. Bahasa ini merupakan lingua franca pada permulaan Pagan, semasa abad ke-9. Bahasa Burma Lama mulai menggantikan Bahasa Mon dan Bahasa Pyu sebagai lingua franca Semasa pemerintahan raja Burma Raja Kyanzittha, yang memerintah dari tahun 1084 hingga tahun 1112 dan mengagumi budaya Mon, Bahasa Mon disanjungi. Baginda meninggalkan banyak ukiran dalam Bahasa Mon. Semasa zaman ini, ukiran Myazedi, yang mengandungi sebuah cerita dalam Bahasa Pali, Bahasa Pyu, Bahasa Mon, dan Bahasa Burma, diukir pada 4 sisinya dalam keempat-empat bahasa ini. Namun selepas kemangkatan Kyanzittha, penggunaan Bahasa Mon merosot di kalangan orang Burma.

Loghat 

Terdapat tiga loghat utama di Myanmar, iaitu loghat Tengah (kawasan di sekeliling Mottama dan Mawlamyaing), loghat Bago, dan loghat Ye. Semuanya saling difahami. Bahasa Mon Negara Thai mempunyai beberapa perbezaan dengan loghat di Myanmar, tetapi masih difahami antara satu sama lain.

Tulisan 

Tulisan Mon adalah tulisan nenek moyang kepada skrip Burma, tetapi menggunakan beberapa huruf dan diakritik merupakan fonem yang tidak terdapat di Burma, seperti diakritik media 'l', yang dimana ianya ditempatkan di bawah huruf.

Catatan

Bacaan lanjut 
 Diffloth, Gérard. The Dvaravati Old Mon Language and Nyah Kur. Monic language studies, vol. 1. Bangkok, Thailand: Chulalongkorn University Print. House, 1984. ISBN 9745637831
 Jenny, Mathias. The Verb System of Mon. Arbeiten des Seminars für Allgemeine Sprachwissenschaft der Universität Zürich, Nr 19. Zürich: Universität Zürich, 2005. ISBN 3952295418
 Panʻʺ Lha. The Significant Role of the Mon Language and Culture in Southeast Asia. Tokyo, Japan: Institute for the Study of Languages and Cultures of Asia and Africa, 1992.
 Shorto, H. L. A Dictionary of Modern Spoken Mon. London: Oxford University Press, 1962.

Pautan luar 

 SEAlang Project: Mon-Khmer languages: The Monic Branch
 Mon Language Project 
 Ethnologue report for Mon
 Mon Language in Thailand: The endangered heritage

Bahasa Mon-Khmer
Bahasa di Myanmar
Bahasa di Thailand